OzLabs/hebrew-wiki-articles huggingface dataset:
ביאלה סלאטינה

ביאלה סלאטינה (בבולגרית: Бяла Слатина) היא עיר בצפון מערב בולגריה, השלישית בגודלה במחוז וראצה ושוכנת 101 ק"מ צפונית מהבירה סופיה ו-41 ק"מ מבירת המחוז וראצה.

==היסטוריה==
עדויות להתיישבות אנושית מאורגנת של שבטים תראקים מתוארכות לתקופת הברונזה המאוחרת. צפונית מזרחית לביאלה סלטינה מצויים שרידי מצודה מהמאה ה-1, עת נשלט האזור על ידי האימפריה הרומית. המצודה הוחרבה במהלך המאה ה-6 בעת פלישת שבטים סלאבים לאזור. במהלך המאה ה-7 עת נשלט השטח בידי האימפריה הבולגרית הראשונה הוקם בשטח היישוב המודרני כפר בשם סלאטינה (בבולגרית: ביצה), ששאב את שמו ממיקומו בסמוך לשטחי ביצות נרחבים.

במהלך המאה ה-14 נכבש הכפר על ידי צבא האימפריה העות'מאנית ושמר על שמו לאורך תקופת שלטון העות'מאנים. ב-1776 פרץ מרד באזור כנגד הואלי העות'מאני והוא דוכא בקשיחות, תוך הגליית כל תושביו ובכלל זה מהכפר סלאטינה. רק בשלהי המאה ה-18 התירו העות'מאנים למספר משפחות מוסלמיות לחזור ולהתיישב בכפר. לקראת מחצית המאה ה-19, עידן התחייה הלאומית הבולגרית חזרו גם נוצרים להתיישב בכפר והוקמו בית ספר וכנסייה. באוקטובר 1877, במהלך המלחמה העות'מאנית-רוסית (1877–1878) נכבש הכפר על ידי צבא האימפריה הרוסית והפך מתוקף סיכומי קונגרס ברלין, חלק מנסיכות בולגריה. ב-1914 קיבל היישוב מעמד של עיר ועם בניית מסילת הרכבת למקום, הואץ הפיתוח הכלכלי והעיר הפכה למרכז סחר חקלאי עם יישובי הסביבה והמדינות השכנות.

==דמוגרפיה==
אוכלוסיית העיר מצויה במגמת קיטון בשל הגירת עבודה ובשל שיעור תמותה העולה על שיעור הילודה. בעשור הראשון של המאה ה-21 קטנה אוכלוסיית ביאלה סלאטינה ב-10 אחוזים, אם כי לקראת סופו התמתנה המגמה. מבחינת התמהיל המגדרי עולה, כי 50.92 אחוזים הן נשים ו-49.08 אחוזים הם גברים.

==כלכלה==
בעיר קיים מפעל לייצור חלקי מכונות, מפעלי עיבוד מזון וטבק, מפעלי טקסטיל ומספר מאפיות. ענף החקלאות מניב את התוצר המקומי הגולמי לנפש הנמוך ביותר בשטחי הרשות המקומית. אף על פי שבאזור מצויים שטחים חקלאיים נרחבים, החקלאות באזור נחשלת ומתוכננת רפורמה נרחבת בענף. הגידולים המרכזיים הם חיטה, שעורה, שיבולת-שועל, תירס, וחמניות. כמו כן קיימות חוות לגידול צאן, בקר וחזירים לתעשיות הבשר והחלב.

==ערים תאומות==
* 

==קישורים חיצוניים==

* 

==הערות שוליים==

קטגוריה:ערי מחוז וראצה
Welcome (אלבום)

Welcome (ברוכים הבאים) הוא אלבום האולפן החמישי של סנטנה, האלבום יצא לשווקים ב-9 בנובמבר 1973.

באלבום זה הוחלפו גרג רולי וניל שון שעזבו את הלהקה והקימו את להקת Journey, בטום קוסטר, ליאון טומאס, וג'ון מקלפלין. באלבום גם השתתפו נגן הג'אז ג'ון קולטריין, והזמרת היהודיה פלורה פורים.

בשנת 2003 פורסמה גרסה חדשה לאלבום, ובא השיר "Mantra" שלא הופיע באלבום המקורי.

== הרכב הלהקה באלבום ==
*קרלוס סנטנה - גיטרה חשמלית, גיטרה אקוסטית, גיטרה בס, כלי הקשה, קלימבה ושירה
*טום קוסטר - קלידים, פסנתר, מרימבה, כלי הקשה ושירה
*ריצ'רד קרמודה - אורגן האמונד, מלוטרון, פסנתר, פסנתר חשמלי, מרימבה, וכלי הקשה
*דאג ראוש - גיטרה בס
*מייקל שריב - תופים
*חוזה "צ'פיטו" אריאס - טימבלס, תופי קונגה, וכלי הקשה
*ארמנדו פראזה - תופי בונגו, קונגה, קבאסה, כלי הקשה, ושירה
*ליאון טומאס - שריקה, ושירה
*וונדי האס - שירה
*פלורה פורים - שירה
*ג'ון מקלפלין - גיטרה
*ג'ו פרל - חליל צד

== רשימת השירים ==

== קישורים חיצוניים ==

* [http://www.allmusic.com/album/r17343 האלבום] באתר Allmusic 
* 

קטגוריה:אלבומי 1973
קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
Borboletta

Borboletta הוא אלבום האולפן השישי של להקת סנטנה. באלבום השתתפו גם נגן הג'אז הברזילאי איירטו מוריירה, ואשתו הזמרת היהודיה פלורה פורים, והם השפיעו רבות על סגנון האלבום.

== הרכב הלהקה באלבום ==
*קרלוס סנטנה – גיטרה ושירה
*חוזה "צ'פיטו" אריאס – כלי הקשה
*ליאון פטילו – שירה
*טום קוסטר – קלידים

== רשימת השירים ==

== קישורים חיצוניים ==

* [http://www.allmusic.com/album/r48669 האלבום] באתר Allmusic 
* 

קטגוריה:אלבומי 1974
קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת CBS
Amigos

Amigos (אמיגוס) הוא אלבום האולפן השביעי של להקת סנטנה. האלבום דורג בין עשרת האלבומים הנמכרים ביותר בשנת 1976 במצעד הבילבורד, ואף הגיע למעמד אלבום זהב בארצות הברית. באלבום זה חזרה הלהקה לסגנון המוזיקלי הייחודי שלה.
באלבום זה בלט הלהיט "Europa".

== הרכב הלהקה באלבום ==
*קרלוס סנטנה - גיטרה, כלי הקשה, ושירה
*דייוויד בראון - גיטרה בס
*טום קוסטר - קלידים, ושירה
*ליאון "נדוגו" קנסלר - תופים, וכלי הקשה
*ארמנדו פראזה - כלי הקשה, ושירה

== רשימת השירים ==

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:אלבומי סנטנה
קטגוריה:אלבומי 1976
קטגוריה:אלבומים באנגלית
קטגוריה:אלבומי חברת קולומביה רקורדס
אלווי

אַלְוַוי (שם מדעי: Aloe) הוא סוג צמחים פרחוניים ובשרניים הנמנה עם משפחת העיריתיים (.Asphodelaceae Juss). הסוג מונה כ-594 מינים ו-41 תת-מינים. המין הנפוץ והידוע שבהם הוא האלוורה<ref></ref><ref></ref>. אלוויי הוא צמח טרופי שמופק מן העלים שלו חומר המשמש לתכשירי יופי וריפוי ועוד.

== מאפיינים ==
מוצא הסוג אלוויי הוא ביבשת אפריקה, והוא נפוץ בדרום אפריקה, בהרים הטרופיים של אפריקה, באיים הסמוכים לאפריקה (כדוגמת מדגסקר) ובחצי האי ערב.

על פי שיטת המיון APG II (מ-2003) מסווג סוג זה כשייך למשפחת העירתיים. בעבר שויך סוג זה למשפחות השושניים או השומיים.

לרוב הזנים מסוג זה יש שושנת עלים מורכבת מעלים ארוכים, בשרניים ודקים. לחלק מהעלים צורת רומח, עם קצה דוקרני ושוליים חדים. לפעמים נראה כאילו לצמח אין גבעול מכיוון שהעלים מתחילים לצמוח מגובה האדמה. הגבעולים עשויים להיות פשוטים או מסועפים וצבעם ירוק בהיר, אפור או מנומר. פרחי האלוויים הם צינוריים, לרוב צהובים, ורודים או אדומים. הפרחים צפופים על גבעולים חסרי עלים.

המין אלווי עצי נפוץ בגינות רבות בארץ.

==קישורים חיצוניים==

* 

Aloe vera
ממוזער

==הערות שוליים==

קטגוריה:עיריתיים
קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
בודיוולניק קייב

בודיוולניק קייב (באוקראינית: Баскетбольний клуб Будівельник Київ) היא קבוצת כדורסל אוקראינית מהעיר קייב המתמודדת בסופרליגה האוקראינית. 

בודיוולניק, אחת הקבוצות המובילות באוקראינה, זכתה בעשרה תוארי אליפות לאומיים בשנים 1992, 1993, 1994, 1995, 1996, 1997, 2011, 2013, 2014 ו-2017. בנוסף היא זכתה 3 פעמים בגביע אוקראינה ובאליפות ברית המועצות 1989. הקבוצה העפילה לפיינל פור (חצי גמר וגמר) היורוקאפ בעונת 2012/2013 וזהו הישג שיא לקבוצת כדורסל אוקראינית במפעלים האירופיים.

==היסטוריה==
הקבוצה הוקמה בשנת 1945 כקבוצה של מכון לספורט של העיר. בשנת 1962 שם הקבוצה הוחלף ל"סטרואיטל", תחת שם זה היא החל להשתתף באליפויות ברית המועצות והגיעה לליגה עליונה.
הקבוצה זכתה באליפות ברית המועצות בכדורסל פעם אחת וחמש פעמים ברציפות זכתה באליפות הסופרליגה האוקראינית בתחילת שנות ה-90. 

בעונת 2008/09, הקבוצה הייתה שותפה להקמת ליגה בכירה נפרדת בשם הליגה האוקראינית, שהתאחדה לאחר עונה בודדת עם הסופרליגה. בעונה זו, זכתה הקבוצה בגביע הליגה האוקראינית.

בעונת 2010/11 זכתה באליפות הסופרליגה, לאחר ניצחון בגמר הפלייאוף מול בי.סי. דונצק. הקבוצה החלה להשתתף בגביעי אירופה השונים בעונת 1988/89. בין היתר השתתפה בגביע קוראץ', יורופליג והיורוקאפ, שבו הגיעה בעונת 2010/11 עד לרבע הגמר והפסידה לקחאסול סביליה.

בעונת 2012/13 זכתה הקבוצה באליפות לאחר ניצחון 3-4 בסדרת הגמר מול קבוצת אזובמאש מאריופול. בנוסף הגיע הקבוצה עד לחצי גמר היורוקאפ, בו הפסידה לקבוצת בילבאו באסקט 2-0 בסיכום שני מפגשים. 

בעונת 2016/2017 זכתה באליפות העשירית בתולדותיה.

==תארים והישגים==
*הסופרליגה האוקראינית: 
**אליפות (11): 1992-1997, 2011, 2013, 2014, 2017, 2023
**מקום שני: 2009, 2010
**חצי גמר: 2012
*הגביע האוקראיני: 
**זכייה (3): 2012, 2014, 2015
**גמר: 2017
**חצי גמר: 2010
*גביע הליגה:
**זכייה: 2009 
*אליפות ברית המועצות: 
**אליפות (1): 1989
*אליפות אוקראינה הסובייטית: 
**אליפות (3): 1958, 1964-1966
*יורוקאפ:
**חצי גמר: 2013

==שחקני עבר בולטים==
* מייסאו באסטון
* סרגיי קוסטנקו

==קישורים חיצוניים==

* 

* [http://www.budivelnik.com/news.php אתר אוהדי הקבוצה]

==הערות שוליים==

קטגוריה:קבוצות כדורסל אוקראיניות
קטגוריה:קייב: מועדוני ספורט
דניפרו אזוט

מועדון הכדורסל דנייפר אזוט דנייפרודזרז'ינסק (באוקראינית: Дніпро-Азот Дніпродзержинськ) הוא מועדון כדורסל אוקראיני מהעיר דניפרודזרז'ינסק, המתמודד בליגת העל האוקראינית בכדורסל.

== היסטוריה ==
הקבוצה הוקמה בשנת 2005 והחלה לשחק בליגה האזורית. בסיום עונת 2007/08 העפילה הקבוצה מהליגה השנייה לליגה הבכירה. בעונת 2008/09 השתתפה הקבוצה בהקמת הליגה האוקראינית הראשונה, ואף הגיעה עד לשלב חצי גמר הגביע. בעונת 2009/10, לאחר איחוד הליגות הבכירות של אוקראינה, החלה לשחק בסופרליגה. 

==קישורים חיצוניים==
* 

קטגוריה:קבוצות כדורסל אוקראיניות
ליגת העל הגאורגית בכדורסל

סמל התאחדות הכדורסל הגאורגית
ליגת העל הגאורגית בכדורסל (საქართველოს სუპერლიგა) היא הליגה הבכירה בכדורסל בגאורגיה שהוקמה ב-1991.העונה הראשונה נערכה בשנת 1991, והזוכה הייתה דינמו טביליסי. שנות ה-90 נשלטו על ידי ויטה טביליסי, שזכתה בתואר שיא של 7 פעמים. ובשנות הבא באסקו בטומי ואנרג'י רוסתווי שלטו. לאחרונה, הליגה נשלטה על ידי קבוצות שקשורות למחלקות ממשלתיות, תחילה ארמייה טביליסי (משרד ההגנה) התבססו כקבוצה המובילה במדינה, ולאחר מכן סמדיצינו אקדמיה (משרד הפנים) שזכתה בתואר.<ref></ref>

2013/14 הייתה העונה הראשונה שבה אף אוניברסיטה במדינה לא יוצגה בליגת העל. זאת בעקבות החלטת משרד החינוך להפסיק את המימון לקבוצות ספורט מקצועיות<ref></ref>. בעונה זו זכתה דינמו טביליסי מחדש בתואר, רק כדי לאבד אותו בעונה שלאחר מכן לקבוצת סמדיצינו אקדמיה המחודשת.

בעונת 2014/15 הוכנסה ליגה שנייה בכדורסל הגאורגי, בשם A-League (ליגה-א). לכן, לראשונה, קבוצות בתחתית ליגת העל היו בסכנת איבוד מעמדן בליגת העל. לאחר מכן הוכרז כי החל מעונת 2015/16, הקבוצה שתסיים במקום האחרון בליגת העל תרד אוטומטית לליגה-א<ref></ref>.

==אלופות הליגה==

==קישורים חיצוניים==
* 
== הערות שוליים ==

גאורגיה
קטגוריה:גאורגיה: כדורסל
קטגוריה:תחרויות ספורט בגאורגיה
אליפות ברית המועצות בכדורסל גברים

אליפות ברית המועצות בכדורסל (ברוסית: Чемпионат СССР по баскетболу) הייתה האליפות הסובייטית בכדורסל.
==היסטוריה==
האליפות נערכה החל מ-1934 ונערכה ברציפות עד 1991, למעט הפסקה בשנים 1941–1943 עקב הפלישה הנאצית לברית המועצות. כבר ב-1923 נערכה אליפות ברית המועצות בכדורסל, אך לאור המחלוקת על התוצאה הוא לא נחשב רשמית בספירה הרשמית.

עד לשנת 1937 התקיימה אליפות במסגרת תחרויות בין נבחרות הערים. בשנים 1956, 1959, 1963, 1967 האליפות התקיימה במסגרת משחקי עמים של ברית המועצות ולכן השתתפו בה נבחרות הרפובליקות ולא מועדוני כדורסל.
==אלופות ברית המועצות בכדורסל==
* 1924, 1928: נבחרת מוסקבה
* 1934: נבחרת לנינגרד
* 1935: נבחרת מוסקבה
* 1936: נבחרת לנינגרד
* 1937: דינמו מוסקבה - לראשונה השתתפו מועדונים ולא נבחרות ערים.
* 1938: בורווסטניק לנינגרד
* 1939: לוקומוטיב מוסקבה
* 1940: בורווסטניק לנינגרד
* 1944: סק"א טביליסי
* 1945: צדק"א מוסקבה
* 1946: סק"א טביליסי
* 1947: סקי"ף קובנה
* 1948: דינמו מוסקבה
* 1949: אוס"ק טרטו
* 1950: דינמו טביליסי
* 1951: ז'לגיריס קובנה
* 1952: בב"ס מבא"ו מוסקבה
* 1953-1954: דינמו טביליסי
* 1955: אוד"ו ריגה
* 1956: נבחרת לטביה בכדורסל
* 1957-1958: א.ס.ק. ריגה
* 1959: נבחרת מוסקבה
* 1960-1962: צסק"א מוסקבה
* 1963: נבחרת רוסיה הסובייטית
* 1964-1966: צסק"א מוסקבה
* 1967: נבחרת אוקראינה הסובייטית
* 1968: דינמו טביליסי
* 1969-1974: צסק"א מוסקבה
* 1975: ספרטק לנינגרד
* 1976-1984: צסק"א מוסקבה
* 1985-1987: ז'לגיריס קובנה
* 1988: צסק"א מוסקבה
* 1989: סטרויטל קייב
* 1990: צסק"א מוסקבה
* 1991: קאלב טאלין
* 1992: ספרטק סנקט פטרבורג

מספר תארים:
* צסק"א מוסקבה - 24 (מהם 9 ברציפות)
* ז'לגיריס קובנה - 5
* דינמו טביליסי - 4
* א.ס.ק. ריגה - 3

==קישורים חיצוניים==
* [http://www.basketball.ru/library/history/champions_of_russia_and_the_ussr.html רשימת זוכים]

קטגוריה:תחרויות כדורסל בברית המועצות
קטגוריה:תחרויות כדורסל לא פעילות
סבואה (מחוז)

סבואה (בצרפתית: Savoie) הוא מחוז (Départements) בצרפת, בחבל אוברן-רון-אלפ. בירת המחוז היא עיירת הסקי שאמברי. 

מקור השם בחבל הארץ ההיסטורי סבויה (במקור הלטיני Sapaudia). במאה ה-11 נהפך לרוזנות סבויה, וב-1416 לדוכסות סבויה. חבל סבויה סופח לצרפת ב-1860 והוא פוצל למחוזות המודרניים סבואה עילית וסבואה.

בשטח המחוז נמצאים אתרי הסקי ואל טורנס - אתר סקי הגבוה באירופה, אלברוויל אירח את אולימפיאדת אלברוויל (1992) וטין.

== קישורים חיצוניים ==

* 

* [http://www.cg73.fr אתר המועצה הכללית]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רון-אלפ
קטגוריה:אוברן-רון-אלפ: מחוזות
עוזי סלנט

עוזי סלנט (נולד בשנת 1941) הוא איש מנהל ועורך דין ישראלי. שימש במשך עשרים ושמונה שנים מנכ"ל קופת חולים מאוחדת. חבר מועצת עיריית רחובות לשעבר. התמודד פעמיים על ראשות עיריית רחובות אך לא נבחר.

==ביוגרפיה==
נולד בישראל לדבורה וחיים סלנט, צאצא לרבה של ירושלים שמואל סלנט. שירת בחיל התותחנים, והשתחרר בדרגת אלוף-משנה. למד משפטים באוניברסיטה העברית.

בסוף שנות ה-70 של המאה ה-20 נבחר למנכ"ל קופת חולים מאוחדת ושימש בתפקידו קרוב לשלושים שנה. בשנת 2008 התמודד על ראשות עיריית רחובות אך הפסיד לראש העירייה שוקי פורר. כעבור שנה, בשנת 2009, לאחר שפורר הואשם בעבירות שיש עמהן קלון, נערכו בחירות נוספות, אך גם הפעם לא נבחר והפסיד לרחמים מלול.

סלנט נשוי לבתיה לבית הויכרך. הוא אב לארבעה וסב לעשרה, ומתגורר ברחובות.

קטגוריה:מנכ"לים ישראלים
קטגוריה:עורכי דין ישראלים
קטגוריה:חברי מועצת העיר רחובות
עוזי
קטגוריה:אלופי-משנה בצה"ל
קטגוריה:מנכ"לי קופת חולים מאוחדת
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1941
משה פאלייר מקוברין

רבי משה פאלייר (ט"ז בכסלו תקמ"ד (11 בדצמבר 1783) - כ"ט בניסן תרי"ח (13 באפריל 1858); נודע בשם רבי משה מקוברין או הקוברינֶר) היה אדמו"ר בולט בליטא ההיסטורית (בלארוס של היום) באמצע המאה ה-19. מן האבות הרוחניים של חסידות סלונים והאדמו"ר הראשון מקוברין. היה נשיא קופת מעות ארץ הקודש מטעם כולל רייסין.

==ביוגרפיה==
נולד בפיֶיסק שעל יד קוברין (הסמוכה לבריסק) לישראל אליעזר. למד אצל הרב משה משרשוב ובהמשך אצל רבי מרדכי מלעכוויטש. מסופר כי בעקבות דבקותו ברבו זה גירשו חותנו מביתו. כן העיד עליו רבו שבכל יום הוא מגלה דרך חדשה בעניין "בכל דרכיך דעהו". נהג להקפיד על טבילה במקווה, גם כאשר היה קר כקרח.

לאחר פטירת רבו דבק בבנו, רבי נח מלעכוויטש. כשנפטר גם הוא בשנת ה'תקצ"ג (1832), נסע במשך כ־3 שנים לרבי שלמה חיים מקוידנוב, נכדו של רבי מרדכי, אך לאחר מכן פרש עם קבוצת חסידים והחל לכהן כאדמו"ר בקוברין. למרות שהיה אדמו"ר נסע כחסיד אל רבי ישראל מרוז'ין, שקיבלו בכבוד רב. 

נודע בענוותו. על אוהל קברו נכתב שמי שיפריז בשבחו "אקום ואטור בו בזה ובבא, אבל מותר לכל אחד להגיד עלי שהייתי אוהב ישראל". 

לאחר פטירתו פנו רוב חסידיו לרבי אברהם וינברג, מייסד שושלת חסידות סלונים. ומיעוטם המשיכו לנסוע לנכדו רבי נח נפתלי מקוברין.

==משנתו==
כמו רבותיו, המשיך את דרכה של חסידות קרלין המדגישה את חשיבות התפילה בהתלהבות. תמך בעלייה לארץ ישראל וחסידיו הקימו בית מדרש בטבריה. 

כן היה מדגיש בקרב חסידיו "שכל חבורה בישראל יש להם שער בשמים והשער שלנו הוא אמונה ושפלות".

דברי תורתו רוכזו בספר אמרות טהורות, ורשה תר"ע, וכן באמרות משה, בני ברק תשמ"ט.

== לקריאה נוספת ==
* זאב רבינוביץ, החסידות הליטאית, עמ' 127
* יצחק אלפסי (עורך), אנציקלופדיה לחסידות, אישים כ-ת, ירושלים תשס"ה, עמ' רצד-רצה

==קישורים חיצוניים==
* [http://www.hebrewbooks.org/pdfpager.aspx?req=52711&st=&pgnum=56&hilite= אמרות ועובדות ממנו בספר "אור ישרים"] באתר היברובוקס.
* 

==הערות שוליים==

קטגוריה:אדמו"רים 
קטגוריה:חסידות סלונים
קטגוריה:קוברין: רבנים
קטגוריה:מחברי ספרי חסידות
קטגוריה:נשיאי קופת מעות ארץ הקודש
קטגוריה:ילידי 1783
קטגוריה:נפטרים ב-1858
בית הממשלה (הונג קונג)

חזית בית הממשלה
המבנה בשנת [[1868.]]
חדר המגורים במבנה
בית הממשלה (באנגלית: Government House; בסינית: 香港禮賓府) הוא מבנה הממוקם על גבעת הממשלה באזור סנטרל של האי הונג קונג בהונג קונג.

כיום משמש המבנה כמקום המגורים של ראש הרשות המבצעת של הונג קונג. המבנה הוקם בשנת 1855 בסגנון תחיית הרנסאנס. המבנה שופץ בזמן הכיבוש היפני של הונג קונג וכיום למבנה מראה המשלב סגנון אדריכלות יפנית עם אדריכלות נאו קלאסית.

בין השנים 1855–1997 שימש המבנה כמגורים הרשמיים של מושל הונג קונג, עת הייתה הונג קונג מושבה בריטית. 25 מתוך 28 ממושלי הונג קונג התגוררו במבנה.

==היסטוריה==
המבנה תוכנן על ידי צ'ארלס בנט ג'ורג' קלוורלי, ועבודות הבנייה החלו בשנת 1851, שמונה שנים לאחר שהונג קונג הוכרזה כמושבה בריטית. בניית המבנה הסתיימה בשנת 1855, והמושל הראשון שהתגורר במבנה היה סר ג'ון בורינג, המושל הרביעי של הונג קונג.

בשנת 1891 הוסף למבנה אגף נשפים, במטרה לאפשר טקסים רשמיים במבנה.

במהלך הכיבוש היפני של הונג קונג התגורר במבנה המושל הצבאי היפני של הונג קונג. בתקופה זו שופץ המבנה בסגנון יפני על ידי סייצ'י פוג'ימורה, ועבודות השיפוץ הסתיימו בשנת 1944. במסגרת השיפוץ נוסף למבנה מגדל וגג בסגנון יפני.

בין השנים 1855 ועד אמצע שנות ה-30 התכנסה במבנה המועצה המחוקקת של הונג קונג. מאז שנת 1891 שימש חדר הנשפים את המועצה כאתר כינוסה.

בשנת 1997, עם העברת השליטה בהונג קונג מידי בריטניה לידי סין העממית הפך המבנה למקום המגורים הרשמי של ראש הרשות המבצעת ואתר לאירועים רשמיים, אולם טונג צ'י הווה, ראש הרשות הראשון, סירב להתגורר במבנה.

ראש הרשות השני, דונלד צאנג שב להתגורר במבנה, בעקבות שיפוץ שנערך בו, בינואר 2006. עלות השיפוץ - 14.5 מיליון דולר הונג קונגי עוררה ביקורת רבה.

==תיאור המבנה==
חזית הבית פונה דרומה, לכיוון פסגת ויקטוריה. מצפון למבנה מצויים משרדי הממשלה של הונג קונג. בחלקו האחורי של המבנה מדשאה וגן גדול הצופה לעבר נמל ויקטוריה.

==בית פתוח==
חדר האוכל
פעמיים בשנה נערך במבנה "בית פתוח" בו מאפשרים למבקרים לבקר בגן המבנה, בחדר ההסבה, בחדר האוכל ובחדר הנשפים.

==מבני ממשל נוספים==
בשנת 1900 נבנתה בראש פסגת ויקטוריה "בקתת ההר" (Mountain Lodge) כמגורי קיץ עבור המושל. המבנה שימש את המושל עד שנת 1934, ונהרס בשנת 1946. כיום ממוקם באתר גן פסגת ויקטוריה.

בשנת 1934 נבנתה בקתת פאנלינג בטריטוריות החדשות כבית הקיץ החדש של המושל, ונותרה בתפקיד זה עד ימינו (כיום היא בית הקיץ של ראש הרשות המבצעת).

==ראו גם==
* מושל הונג קונג

==קישורים חיצוניים==

* 
*[http://www.amo.gov.hk/en/trails_central3.php?tid=c18 תיאור המבנה באתר מחלקת ההיסטוריה של ממשלת הונג קונג]

קטגוריה:הונג קונג: מבנים
קטגוריה:סנטרל
קטגוריה:הונג קונג: ממשל
קטגוריה:אסיה: מעונות רשמיים
בית הממשלה

בית הממשלה (באנגלית: Government House) הוא השם שניתן למשכנם של מושלים או נציבים העליונים מטעם ממשלת בריטניה במושבותיה ברחבי האימפריה הבריטית ובטריטוריות הבריטיות שמעבר לים.

המבנה שימש הן את מגורי המושל, והן את משרדיו וכאתר לאירוח טקסים ואירועים רשמיים.

==בתי הממשלה ברחבי העולם==
=== אוסטרליה ===

בית הממשלה בקנברה בירת אוסטרליה מכונה גם "יאראלומלה", ומשמש כמגורי המושל הכללי של אוסטרליה. מבנה מגורים נוסף של המושל הוא בית הימיה שבסידני.

מבנים בשם "בית הממשלה" מצויים בכל מדינות אוסטרליה ומשמשים את מגורי מושלי מדינות אוסטרליה.

מספר מבנים מכונים בשם "בית הממשלה הישן" ובהם מבנה בבית הממשלה הישן בפאראמאטה, בית הממשלה הישן בקווינסלנד שבאוסטרליה ובית הממשלה הישן בדרום אוסטרליה.

=== איי פוקלנד ===
בית הממשלה באיי פוקלנד ממוקם בעיר סטנלי ומשמש למגורי מושל איי פוקלנד. בשנת 1982 נערך במקום קרב במהלך פלישת ארגנטינה שהוביל לכניעת הכוחות הבריטיים שהגנו על המבנה ולתחילת מלחמת פוקלנד.

=== אנגווילה ===
בית הממשלה באי אנגווילה, אולד טה, הוא מקום מושבו הרשמי של מושל אנגווילה.

=== אנטיגואה וברבודה ===
בית הממשלה באיים אנטיגואה וברבודה, סנט ג'ונס הוא מקום מושבו הרשמי של מושל אנטיגואה וברבודה.

=== ברבדוס ===
בית הממשלה בעיר ברידג'טאון, בירת ברבדוס הוא מקום מושבו הרשמי של המושל הכללי של ברבדוס.

===האי מאן ===
יום הולדתה של המלכה בשנת 2005.]]
בית הממשלה באי מאן משמש את המשנה למושל האי מאן, המייצג את המונרך הבריטי באי.

=== הונג קונג ===
בית הממשלה הממוקם על גבעת הממשלה באזור סנטרל באי הונג קונג שבהונג קונג שימש כביתו של מושל הונג קונג, ומאז שנת 1997 משמש המבנה את ראש הרשות המבצעת של הונג קונג.

=== ישראל ===
בתקופת המנדט הבריטי כונה ארמון הנציב - משכנו של הנציב העליון הבריטי, הממוקם בסמוך לשכונת תלפיות בירושלים בשם "בית הממשלה" על ידי השלטונות הבריטיים. לאחר עזיבת הנציב העליון הפך המבנה למפקדת האומות המאוחדות באזור.

=== ניו זילנד ===
בית הממשלה בוולינגטון שבניו זילנד משמש כמקום מגוריו של המושל הכללי של ניו זילנד. מבנה נוסף בשם "בית הממשלה" מצוי בעיר אוקלנד ומשמש כבית מגורים רשמי נוסף של המושל הכללי של ניו זילנד (עדיין ניצב על תילו בית הממשלה הישן בעיר זו.

=== פיג'י ===
בית הממשלה ממוקם בוויקטוריה פרייד (Victoria Parade) בעיר סובה שבפיג'י. המבנה נבנה עבור מושל האיים בשנת 1928 והחליף את בית הממשלה הקודם לו שנשרף בעקבות מכת ברק. כיום משמש המבנה כביתו של נשיא פיג'י.

=== קנדה ===
אחוזת רידו באוטווה שבקנדה משמשת כמגורי המושל הכללי של קנדה. מבנה מגורים נוסף של המושל היא מצודת קוויבק.
בכל אחת מפרובינציות קנדה מצוי מבנה המכונה "בית הממשלה" והמשמש את המשנים למושל.

בפרידריקטון ממוקם מבנה המכונה בית הממשלה הישן.

==ראו גם==
* בית הממשלה - במדינת מרילנד שבארצות הברית
* בית הממשלה הישן (אוגוסטה) באוגוסטה במדינת ג'ורגיה שבארצות הברית
* בית הממשלה - משרדו של ראש ממשלת תאילנד

*
קטגוריה:הממלכה המאוחדת: ממשל
קטגוריה:מושבות האימפריה הבריטית
פואד מבזע

פואד מֶבָּזָע (בערבית: فؤاد المبزع; נולד ב-16 ביוני 1933) הוא פוליטיקאי תוניסאי שכיהן כנשיא תוניסיה.

==ביוגרפיה==
מבזע למד משפטים וכלכלה בפריז. היה חבר פעיל במפלגת הנאו-דיסטור הלאומנית של חביב בורגיבה. לאחר סיום הפרוטקטורט הצרפתי והכרזת הרפובליקה התוניסאית, בשנת 1957, מילא תפקידים מובילים באיגוד הכללי של הסטודנטים בתוניסיה (UGET) ובאגודת הסטודנטים המוסלמים הצפון אפריקאים (AEMNA) בפריס. בשנת 1961 נכנס לתפקיד עוזר בקבינט של מזכיר המדינה לבריאות הציבור והרווחה. באותה שנה הוא נבחר כחבר ונשיא הוועדה לתיאום נאו-דיסטור. בשנת 1964, עם שינוי השם של הנאו-דיסטור, ל"המפלגה הסוציאליסטית הדוריאנית" (PSD), הפך מבזע לחבר בוועד המרכזי של המפלגה שהחזיקה במונופול הפוליטי. עד סוף העשור עמד בראש הביטחון הלאומי בממשלה ושוב במחלקת הנוער והספורט. בין 1969 ל-1973 הוא החזיק בראשות עיריית עיר הבירה תוניס. בהמשך כיהן בתפקידים דיפלומטיים שונים, ובפרט כשגריר תוניסיה במרוקו בשנים 1986–1987.

הוא כיהן כיושב ראש בית הנבחרים התוניסאי מ-1997 עד 2011, והיה שר הנוער והספורט, השר לבריאות הציבור ושר התרבות והמידע.

לאחר בריחתו של הנשיא זין אל-עאבדין בן עלי מהמדינה בעקבות פרוץ המחאות האלימות בתוניסיה הוא התמנה ב-15 בינואר 2011 לנשיאה הזמני של תוניסיה על פי החלטת מועצת החוקה ובהתאם לחוקה. ראש הממשלה מוחמד ע'אנושי מינה עצמו יום קודם לנשיא הזמני, אלא שמועצת החוקה החליטה כי על פי החוקה ממלא מקום הנשיא הוא יו"ר הפרלמנט. על פי סעיף 57 של החוקה התוניסאית, בחירות חדשות חייבות להיערך בתוך 45 עד 60 יום מאז מינוי יו"ר הפרלמנט לנשיא הזמני.

==קישורים חיצוניים==

* [https://www.webcitation.org/5vmnlkzxM?url=http://apf.francophonie.org/IMG/pdf/CV_Mr_Fouad_MEBAZAA.pdf הביוגרפיה של פואד מבזע] 

==הערות שוליים==

קטגוריה:פוליטיקאים תוניסאים
קטגוריה:נשיאי תוניסיה
קטגוריה:שרי תרבות
קטגוריה:שרי בריאות
קטגוריה:שגרירים במרוקו
קטגוריה:ילידי 1933
נשיא תוניסיה

נשיא תוניסיה (בערבית: رئيس الجمهورية التونسية; בצרפתית: Président de la République Tunisienne) היא המשרה הבכירה ביותר בתוניסיה וראש המדינה. הנשיא נבחר על ידי העם לתקופת כהונה בת 5 שנים ויכול להיבחר לקדנציה אחת נוספת רצופה או לא רצופה. הנשיא ממנה את ראש הממשלה ואת שרי הממשל.

==היסטוריה==
התפקיד נוצר ב-25 ביולי 1957 עם הכרזת כינון הרפובליקה התוניסאית. קודם לכן שלט במדינה שליט תוניסיה מוחמד אל-אמין משושלת חוסייניד. נשיא המדינה הראשון היה ראש הממשלה חביב בורגיבה, ששלט עד 1987, כשאז הודח על ידי ראש הממשלה זין אל-עאבדין בן עלי שנבחר ברוב קולות ב-1989 והודח גם הוא כעבור למעלה מ-20 שנה לאחר שפרצו מחאות אלימות.

==רשימת נשיאי תוניסיה==
* חביב בורגיבה, 25 ביולי 1957 – 7 בנובמבר 1987
* זין אל-עאבדין בן עלי, 7 בנובמבר 1987 – 14 בינואר 2011
* מוחמד ע'אנושי, 14 בינואר 2011 – 15 בינואר 2011 (ממלא מקום)
* פואד מבזע, 15 בינואר 2011 – 13 בדצמבר 2011 (ממלא מקום)
* מונצף מרזוקי, 13 בדצמבר 2011 – 31 בדצמבר 2014
* אל-באג'י א-סבסי, 31 בדצמבר 2014 – 25 ביולי 2019
* מוחמד אינוקר , 25 ביולי 2019 – 23 באוקטובר 2019 (ממלא מקום)
* קייס סעיד, 23 באוקטובר 2019 – היום

==קישורים חיצוניים==

* 

*
קטגוריה:תוניסיה: פוליטיקה
נחל יתלה

נַחַל יִתְלָה הוא נחל הזורם בשמורת נחל כפירה שבהרי ירושלים ונשפך לנחל כפירה. אזור הנחל משתרע בין כביש ירושלים-ת"א לבין השטחים הבנויים של ירושלים, ומהווה בית גידול למאות זנים של צמחים וחיות בר.

הנחל נקרא על שמה של העיר יתלה, מיישובי שבט דן, המוזכרת בתנ"ך: מעל הנחל עובר התוואי של קו הרכבת המהיר לירושלים באמצעות גשר הרכבת מעל נחל יתלה. תוכנית זו זכתה להתנגדות של הארגונים הירוקים בשל הפגיעה האקולוגית והנופית הצפויה לשמורה.

== גלריה ==
<gallery mode=packed>
File:NahalYitleDec292022 01.jpg|נחל יתלה נשפך למבוא חורון
File:NahalYitleDec292022 02.jpg|נחל יתלה בחלקו ההררי, והפיתול שבו גשר הרכבת
File:NahalYitleDec202022 03.jpg|נחל יתלה במבט מכיוון חורבת מצד
</gallery>

==קישורים חיצוניים==

* [http://www.inature.info/wiki/שמורת_כפירה שמורת כפירה], באתר טבע ונופים בישראל

קטגוריה:נחל איילון
קטגוריה:הרי יהודה: נחלים
קטגוריה:הרי ירושלים
קטגוריה:מאבקים סביבתיים בישראל
בקתת פאנלינג

בקתת פאנלינג בשנת 1973
בקתת פאנלינג (באנגלית: Fanling Lodge; בסינית: 港督渡假別墅) הוא מבנה הממוקם באזור קאם צין שבטריטוריות החדשות שבהונג קונג, בסמוך לפאנלינג ולקוו טונג.

המבנה בן שתי הקומות נבנה בשנת 1934 כבית נופש עבור מושל הונג קונג, במטרה להחליף את בקתת ההר שניצבה בראש פסגת ויקטוריה (באתר בו ממוקם כיום גן הפסגה). המבנה משמש בתפקיד זה מאז ועד היום (למעט בתקופת מלחמת העולם השנייה). מאז שנת 1997 עת עברה הונג קונג לשליטת סין העממית הפך המבנה לבית הנופש של ראש הרשות המבצעת של הונג קונג, והוא שוהה בו בסופי שבוע.

==קישורים חיצוניים==

*[http://www.centamap.com/scripts/centamap2.asp?lg=B5&cx=830065&cy=839904&zm=4&mx=830065&my=839904&ms=2&sx=&sy=&ss=0&sl=&vm=&lb=&ly= מיקום הבקתה]
*[https://archive.today/20130205184411/www.vaitak.com/photos/ktl3388-02.jpg תצלום המבנה]

קטגוריה:הונג קונג: ממשל
קטגוריה:הונג קונג: מבנים
בית הממשלה (איי פוקלנד)

בית הממשלה (באנגלית: Government House) הוא מבנה היסטורי הממוקם בעיר סטנלי שבאיי פוקלנד. המבנה משמש כביתו הרשמי של מושל איי פוקלנד מאז נבנה בשנת 1845<ref></ref>. 

המבנה מוגדר כמבנה היסטורי לשימוש, ואינו פתוח למבקרים.

בשנת 1982, במהלך פלישת כוחות צבא ארגנטינה לאיי פוקלנד הגנו חיילי חיל הנחתים המלכותי על המבנה בקרב ההגנה העיקרי מפני הפלישה. כניעתם בתום קרב זה הביאה לכיבוש האיים ולתחילתה של מלחמת פוקלנד.

==ראו גם==
 
*מושל איי פוקלנד

==קישורים חיצוניים==

== הערות שוליים ==

קטגוריה:איי פוקלנד
קטגוריה:הממלכה המאוחדת: מעונות רשמיים
Festival

Festival (פסטיבל) הוא אלבום האולפן השמיני של להקת סנטנה. האלבום הוקלט בשנת 1976, ויצא לשווקים בינואר 1977.
באלבום זה בלטו הלהיטים "Give Me Love" ו-"Reach Up". בהמשך הגיע האלבום למעמד פלטינה.

== הרכב הלהקה באלבום ==
*קרלוס סנטנה - גיטרה, כלי הקשה, ושירה
* דייוויד בראון - גיטרה בס
*טום קוסטר - קלידים, ושירה
*ליאון "נדוגו" קנסלר - תופים, וכלי הקשה
*ארמנדו פראזה - כלי הקשה, ושירה

== רשימת השירים ==

== קישורים חיצוניים ==

* [http://www.allmusic.com/album/r48672 Festival] באתר Allmusic 
* [http://www.allaboutjazz.com/php/article.php?id=23567 Festival] באתר "All About Jazz" 
* [http://www.amazon.com/Festival-Santana/dp/B00000258D Festival] באתר Amazon 

קטגוריה:אלבומי סנטנה
קטגוריה:אלבומי 1977
קטגוריה:אלבומים באנגלית
קטגוריה:אלבומי חברת קולומביה רקורדס
בית הממשלה (ולינגטון)

בית הממשלה (באנגלית: Government House) הוא מבנה הממוקם בניוטאון (Newtown) שבוולינגטון בירת ניו זילנד. המבנה משמש כבית המגורים הרשמי העיקרי של המושל הכללי של ניו זילנד.

המבנה תוכנן על ידי קלוד פאטון ממשרדו של ג'ון קמפבל, האדריכל הממשלתי. המבנה נבנה בין השנים 1908–1910. שטחו הכולל של המבנה 4,200 מ"ר, וסביבו גנים בשטח של 120 דונמים.

למבנה שתי קומות והוא עשוי ברובו מעץ. במבנה 27 חדרי שינה, 19 חדרי רחצה, וכן חדר נשפים, משרדים וחדרי הסבה. כמו כן בגני המבנה מגרשי טניס, בריכת שחיה, מגרש סקווש ומקלט. במבנה כ-30 עובדים.

באוקטובר 2008 החל במבנה שיפוץ שהסתיים במרץ 2011.

==ראו גם==
* בית הממשלה
* בית הממשלה שבעיר אוקלנד
* המושל הכללי של ניו זילנד

==קישורים חיצוניים==

* 

==הערות שוליים==

קטגוריה:ולינגטון (ניו זילנד): מבנים
קטגוריה:מעונות רשמיים
Moonflower

Moonflower (מונפלוור) הוא אלבום כפול של להקת סנטנה. באלבום זה שולבו רצועות שהוקלטו בהופעות, ורצועות שהוקלטו באולפן. גרסת הכיסוי של סנטנה ל"She’s not there", להיטם של הזומביס מ-1964, הצליחה והגיעה למקום ה-27 בבילבורד בארצות הברית.
באלבום זה שולבו סגנונות מוזיקה שונות בהם: רוק לטיני ובלוז רוק. האלבום זה אף הגיע למקום העשירי במצעד הבילבורד 200, ובהמשך הגיע למעמד פלטינה.

בשנת 2003 פורסמה גרסה חדשה לאלבום, ובה שלוש רצועות שלא פורסמו באלבום המקורי.

== הרכב הלהקה באלבום ==
*קרלוס סנטנה - גיטרה, כלי הקשה, ושירה
*חוזה "צ'פיטו" אריאס - כלי הקשה, ושירה
*גרג ווקר - שירה
*טום קוסטר - קלידים
*פאבלו טלז - גיטרה בס, ושירה
*דייוויד מרגן - בס, ושירה
*גרהם ליר - תופים
*ראול רקוו - כלי הקשה
*פיט אסקוודו - כלי הקשה

== רשימת השירים ==

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:אלבומי סנטנה
קטגוריה:אלבומי 1977
קטגוריה:אלבומים באנגלית
קטגוריה:אלבומי חברת קולומביה רקורדס
חדר נשפים

חדר הנשפים הגדול בקומה השנייה של [[ארמון יקטרינה בסמוך לסנקט פטרבורג שברוסיה.]]
חדר נשפים הוא חדר רחב ידיים הממוקם בתוך מבנה. מידותיו של החדר גדולות במיוחד, וזאת במטרה שניתן יהיה לערוך בו אירועים רשמיים ונשפים, ומכאן שמו.

חדרים אלה מצויים בארמונות ובמגורים רשמיים של ראשי מדינה.

על מנת לאפשר קיום נשפי ריקודים, נבנים חדרים אלה שלהם לרוב צורה רבועה, ותקרת החדר גבוהה במיוחד.

==ראו גם==
* אולם אירועים

== קישורים חיצוניים ==

נשפים
קטגוריה:נשפים
Inner Secrets

Inner Secrets הוא אלבום האולפן התשיעי של להקת סנטנה. באלבום זה החלה הלהקה לנגן בסגנון רוק, בניגוד לסגנון המקורי של הלהקה שהורכב מרוק, בלוז, ג'אז וסלסה וכונה רוק לטיני.

באלבום זה בלטו הלהיטים "Stormy" שהגיע למקום ה-32, ו-"One Chain" שהגיע למקום ה-59 במצעד הבילבורד 100. האלבום עצמו הגיע למקום ה-27 במצעד הבילבורד 200 של שנת 1978.

== הרכב הלהקה באלבום ==
*קרלוס סנטנה - גיטרה וקולות רקע
*גרג ווקר - שירה
*כריס סולברג - גיטרה וקולות
*כריס רין - קלידים
*דייוויד מרגן - גיטרה בס
*גרהם ליר - תופים
*ארמנדו פראזה - כלי הקשה
*ראול ראקוו - כלי הקשה
*פיט אסקוודו - כלי הקשה

== רשימת השירים ==

== קישורים חיצוניים ==

* [http://www.allmusic.com/album/r48675 Inner Secrets] באתר Allmusic 
* 

קטגוריה:אלבומי סנטנה
קטגוריה:אלבומי 1978
קטגוריה:אלבומים באנגלית
קטגוריה:אלבומי חברת קולומביה רקורדס
בית הממשלה (האי מאן)

בית הממשלה (באנגלית: Government House) הוא מבנה הממוקם באונכאן שבאי מאן המשמש כבית המגורים הרשמי של המשנה למושל האי מאן.

המבנה נבנה כבית חווה בשם חוות במאהאג (Bemahague Farm) בין השנים 1820–1830. בשנת 1904 נרכש המבנה על ידי ממשלת האי מאן והורחב על מנת לשמש את מגורי המושל וכן כאתר עריכת אירועים רשמיים.

במבנה שמונה חדרי שינה ושני חדרי הסבה גדולים, וכן אגף משרדים. סביב המבנה גן ששטחו 120 דונמים.

==קישורים חיצוניים==

* 

קטגוריה:האי מאן
קטגוריה:הממלכה המאוחדת: מעונות רשמיים
הכנסה בעין

בחשבונאות הכנסה בְּעַיִן או הטבה בְּעַיִן היא הכנסה שאינה בכסף, אלא בשירותים או מצרכים. על פי עקרונות חשבונאיים מקובלים יש להכיר בהכנסה בעין על פי שוויה המוערך. 

הכנסות בעין נפוצות בגופים הפועלים במגזר השלישי, שבו חלק ניכר מהפעילות נעשית על ידי מתנדבים, שעבודתם נחשבת כהכנסה בעין. 

במדינות רווחה הטבות רבות הניתנות על ידי המדינה לתושביה, כגון דיור ציבורי, חינוך חינם וכו' הן בגדר הטבות בעין. 

תגמול עובדים נעשה גם באמצעות הטבות בעין, כגון רכב צמוד, ביגוד, מגורים וכו'. הטבות אלה הן חלק מהכנסתו החייבת במס של העובד, ובישראל המס עליהן מחושב לפי הגבוה מבין העלות למעביד או מחיר השוק.

==הכנסה בעין בשוק ההון==
בשוק ההון הכנסה בעין היא אירוע שבו חברה ציבורית מעבירה לבעלי מניותיה נכס שאינו מזומן. 

כאשר מדובר בדיבידנד, האירוע נקרא דיבידנד בעין (להבדיל מדיבידנד במזומנים). דיבידנד בעין נפוץ כאשר חברה ציבורית רוצה להפריד בין הפעילויות השונות שלה.

אירוע אחר של הכנסה בעין נוצר כאשר חברה שהנפיקה איגרות חוב מתקשה לעמוד בהתחייבויותיה לבעלי איגרות החוב, ומגיעה להסדר עם בעלי איגרות החוב על פיו החברה מעבירה להם נכסים שונים בתמורה לחוב, כמו איגרות חוב חדשות שהתנאים בהם שונים (בדרך כלל פריסה ארוכה יותר של החוב) או מניות של החברה עצמה או של חברה בבעלותה.

מיסוי אירוע של דיבידנד בעין זהה בדרך כלל למיסוי אירוע של דיבידנד במזומנים, ברמת בעל המניות. לחברה עצמה נקבעים כללים מיוחדים, מאחר שיש לקבוע את השווי ההוגן של המניות אשר לא חולקו בעין, כתוצאה מניכוי מס במקור, מאחר שהחברה אינה משלמת את מסיה במניות עצמן כי אם במזומן.

==קישורים חיצוניים==

==הערות שוליים==

קטגוריה:חשבונאות
נתן ליניאל

נתן (נתי) ליניאל (נולד ב-1953 בחיפה) הוא מתמטיקאי ישראלי, פרופסור בבית הספר להנדסה ומדעי המחשב באוניברסיטה העברית. מחקריו עוסקים בעיקר בקשרים שבין מתמטיקה ולבין מדעי המחשב וכן בקומבינטוריקה, זוכה פרס רוטשילד לשנת 2016.

== קורות חייו ==
ליניאל הוא בוגר בית הספר הריאלי העברי בחיפה בשנת 1970, סיים תואר ראשון בטכניון וקיבל דוקטורט במתמטיקה מהאוניברסיטה העברית, בשנת 1978, בהנחיית פרופסור מיכה פרלס. עבודת הדוקטורט שלו עוסקת בתורת הגרפים. ליניאל למד לימודי פוסט דוקטורט באוניברסיטת קליפורניה בלוס אנג'לס ואחריהם קיבל משרת מרצה בכיר באוניברסיטה העברית.

בשנת 2008 קיבל יחד עם אבי ויגדרזון ושלמה חורי את פרס לוי קוננט של האגודה האמריקאית למתמטיקה. בשנת 2013 זכה בפרס דייקסטרה על מאמרו משנת 1992 בנושא לוקליות באלגוריתמים מבוזרים על גרפים. בשנת 2016 זכה בפרס רוטשילד.

תחומי העניין שלו כוללים קומבינטוריקה, מתמטיקה דיסקרטית, תורת הגרפים, אלגוריתמיקה ותאוריה של מדעי המחשב. בנוסף, שותף למספר מחקרים בביואינפורמטיקה, יחד עם אשתו, פרופ' מיכל ליניאל, ראש החוג לביולוגיה חישובית באוניברסיטה העברית. לליניאל מספר ארדש 1.

ליניאל חבר במועצה של הקרן החדשה לישראל. אחייניתו היא יולי נובק, מנכ"לית בצלם ולשעבר מנכ"לית שוברים שתיקה.

== מספריו ==
* 2001: נתי ליניאל ומיכל פרנס, מתמטיקה בדידה.

== קישורים חיצוניים ==

* [http://www.cs.huji.ac.il/~nati/ דף אישי] באתר האוניברסיטה העברית
* 
* נתן ליניאל וגיל קלעי, [http://www.ma.huji.ac.il/~kalai/math100.pdf עשר אבני דרך בתולדות המתמטיקה], מתוך גליליאו (כתב עת), 18 בינואר 2007.
* , 6 באפריל 2016.
* 

==הערות שוליים==

קטגוריה:מתמטיקאים ישראלים
קטגוריה:בוגרי בית הספר הריאלי
קטגוריה:סגל האוניברסיטה העברית בירושלים: מתמטיקה
קטגוריה:סגל האוניברסיטה העברית בירושלים: מדעי המחשב
קטגוריה:זוכי פרס דייקסטרה
קטגוריה:זוכי פרס רוטשילד
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהאוניברסיטה העברית בירושלים
קטגוריה:חברי המועצה הבינלאומית של הקרן החדשה לישראל
קטגוריה:ישראלים שנולדו ב-1953
מיג-3

מיג-3 (ברוסית: МиГ-3) היה מטוס קרב סובייטי מתוצרת חברת מיקויאן-גורביץ'. המטוס פותח בתקופת מלחמת העולם השנייה על מנת להחליף את מטוס המיג-1. ב-1941 המטוס יוצר במספרים גדולים ומפעל ה-OKB-1 עבר אז לייצר גם את מטוס ה-איליושין Il-2. 

המטוס נבנה על מנת לתפקד כמטוס יירוט בגובה רב, אך מרבית הקרבות מול הצבא הגרמני התרחשו בגובה נמוך יותר, בו היה יתרון ברור למטוסי המסרשמיט Bf 109 הגרמניים. כתוצאה מכך ייצור המטוס הופסק בשנת 1942. 

המטוס שימש את הצבא האדום עד סוף מלחמת העולם השנייה, בשנת 1945.

== קישורים חיצוניים ==

* [http://mig3.sovietwarplanes.com/mig3/mig3.html משפחת מטוסי מיג 3] 
* [http://www.wio.ru/tacftr/mig.htm מידע על המטוס] 
* [http://www.fiddlersgreen.net/models/Aircraft/MiG-3.html היסטוריית המטוס בליווי תמונות] 

קטגוריה:ערכים שבהם תבנית בריטניקה אינה מתאימה
קטגוריה:מטוסי מיג
קטגוריה:מטוסים סובייטיים במלחמת העולם השנייה
מדליית אבקוס של האיחוד המתמטי הבין-לאומי

מדליית אבקוס של האיחוד המתמטי הבין-לאומי (באנגלית: IMU Abacus Medal; בעבר פרס נבנלינה Rolf Nevanlinna Prize) הוא פרס המוענק מדי ארבע שנים על ידי הקונגרס הבינלאומי של המתמטיקאים בעבור תרומה יוצאת דופן לאספקטים המתמטיים של תחומים כמו מדעי המחשב, סיבוכיות חישובית, אנליזה נומרית, אלגוריתמיקה, אינטליגנציה מלאכותית וקריפטוגרפיה.

זוכה הפרס מקבל מענק כספי ומדליית זהב. הפרס מוענק למתמטיקאים צעירים אשר לא עברו את גיל 40. זהו הפרס המקביל במדעי המחשב למדליית פילדס.
==היסטורית הפרס ושמו==
מדליית הפרס בגרסתו הקודמת
הפרס נוסד בשנת 1981 (והוענק לראשונה שנה לאחר מכן) על ידי הוועד המנהל של הקונגרס לכבוד המתמטיקאי הפיני רולף נבנלינה, שנפטר שנה קודם לכן. 

החל מ-2022 הוסר שמו של נבנלינה מהפרס והוא נקרא "מדליית אבקוס של האיחוד המתמטי הבין-לאומי" (IMU Abacus Medal). ההחלטה התקבלה לאחר מאמציו של אלכסנדר סויפר להסיר את שמו של נבנלינה ששיתף פעולה עם גרמניה הנאצית.

== זוכי הפרס ==
* 1982: רוברט טרג'אן, ארצות הברית
* 1986: לסלי וליאנט, בריטניה
* 1990: אלכסנדר רזבורוב , רוסיה
* 1994: אבי ויגדרזון, ישראל
* 1998: פיטר שור, ארצות הברית
* 2002: מדהו סודן , הודו \ ארצות הברית
* 2006: ג'ון קליינברג , ארצות הברית
* 2010: דניאל שפילמן , ארצות הברית
* 2014: סובהאש ח'וט , הודו
* 2018: קונסטנטינוס דסקלקיס , יוון
* 2022: מרק ברברמן , ישראל

== קישורים חיצוניים ==
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
נבנלינה
אסף נאור

אסף נאור (נולד ב-7 במאי 1975) הוא מתמטיקאי ישראלי ופרופסור באוניברסיטת פרינסטון אשר מתמחה בתורת מרחבי בנך.

נאור סיים תואר ראשון בהצטיינות יתרה במתמטיקה בשנת 1996 באוניברסיטה העברית בירושלים, תואר שני (1998) ודוקטורט (2002), שניהם בהנחיית פרופסור יורם לינדנשטראוס. בין השנים 2002 ל-2004 שימש כחוקר פוסט-דוקטורט במעבדות מיקרוסופט ובין השנים 2004 ל-2007 היה חבר קבוע בקבוצת המחקר התאורטית במיקרוסופט. בשנת 2006 החל ללמד באוניברסיטת ניו יורק ובשנת 2009 מונה לפרופסור חבר. בשנת 2014 עבר ללמד באוניברסיטת פרינסטון.

==פרסים==
* 2008 - פרס סאלם ביחד עם בועז קלרטג
* 2011 - פרס בוצ'ר של האגודה האמריקאית למתמטיקה.
* 2018 - פרס נמרס למתמטיקה
* 2019 - פרס אוסטרובסקי

==קישורים חיצוניים==

* [http://www.cims.nyu.edu/~naor/ דף אישי באוניברסיטת ניו יורק]
* 

קטגוריה:מתמטיקאים ישראלים
קטגוריה:סגל אוניברסיטת ניו יורק
קטגוריה:סגל אוניברסיטת פרינסטון
קטגוריה:זוכי פרס נמרס למתמטיקה
קטגוריה:זוכי פרס אוסטרובסקי
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1975
כבש (מזבח)

כבשׁ המזבח היה מבנה מדרוני בצידו הדרומי של מזבח העולה ששימש לעליה על המזבח וירידה ממנו. היות שקיים איסור לעלות על המזבח במדרגות כי בהרמת הרגליים והפשלת הבגדים יש חוסר צניעות מסוימת הנוגדת את קדושת המקום.

בשני צידי הכבש נבנו שני כבשים קטנים, אחד מהם פנה מן הכבש לסובב ואחד מהם פנה מן הסובב או מן הכבש (תלוי במחלוקת פרשנית) ליסוד. כדי להבדיל בין הכבשים הקטנים לגדולים, מכונה כבש המזבח גם בשם "הכבש הגדול".

== מקורו בתורה ==
בסיום הציווי על בניין מזבח בהר סיני מופיע איסור לעלות במדרגות למזבח: . טעם האיסור היא, שהכהן העולה לראש המזבח לא ירחיב את צעדיו ובכך יגלה את ערוותו.

== מבנה הכבש ומידותיו ==
במקורות התלמודיים לא מצוין באיזה חומר השתמשו לבניית הכבש, רשב"ם בפירושו לתורה כתב כי הכבש היה בנוי מאבנים.

מידות הכבש לא הוזכרו בתורה, אולם סביר שמידות כבש המזבח שהיה במשכן היו דומות למידות המזבח, שהיה מרובע - אורכו ורוחבו היו חמש אמות (כשני מטרים וחצי) וגובהו שלש אמות (כמטר וחצי).

מידות כבש המזבח שהיה בבית המקדש השני הובאו במשנה: . הכבש היה באורך שלושים ושתיים אמות, רוחבו שש עשרה אמות ושיפועו בערך 16 מעלות.

== הכבשים הקטנים ==
מן הכבש יצאו שני כבשים קטנים. הכבש הימני הוביל מהכבש לסובב המזבח, ושימש לצורך מתן דמי החטאות ומליקת עולת העוף. והכבש השמאלי הוביל לסובב, ושימש את הכהנים לצורך שפיכת שיירי הדם ליסוד.

הפרשנים נחלקו מהיכן יצא הכבש השמאלי, יש האומרים כי הכבש הוביל מהסובב ליסוד, יש האמרים כי הוביל מהכבש ליסוד, ויש האומרים כי היו שם שני כבשים - אחד הוביל מהסובב לכבש ואחד מהכבש ליסוד.

בציורי המקדש העתיקים (וכן במפת המקדש שצייר רבי ישראל ליפשיץ - ה"תפארת ישראל") צוירו הכבשים הקטנים בצורה אלכסונית, אך הרב אלחנן אייבשיץ משער שהכבשים היו צמודים לכבש הגדול, והרב זלמן קורן משער שהכבשים יצאו מן הכבש הגדול בזווית ישרה, שיצרו שני חללים קטנים ביניהם, ששימשו להנחת דשן המזבח ואחסון כלים הנחוצים לצורכי העבודה - בדומה לכבשי מזבח הר עיבל.

==שימושים==
כבש המזבח שימש בעיקרו לעליה למזבח וירידה ממנו. הכהנים היו עולים מימין הכבש ויורדים משמאלו, והכהן גדול היה עולה באמצע הכבש ויורד באמצעו.

כדי שהכהנים לא יחליקו היו מפזרים מלח על הכבש. באמצע אורך הכבש היה צבור תל מלח כדי למלוח את חלקי הקרבנות המוקרבים על המזבח.

מלבד השימוש העיקרי בכבש, שימש הכבש לצרכים נוספים:

=== הנחת האימורים בשעת התפילה ===
בטקס הקרבת התמיד של שחר היו מולחים את חלקי הקרבן הקרבים על גבי המזבח (=האימורים) ומשאירים אותם על הכבש עד לסיום תפילת הכהנים. בימות החול היו מניחים אותם בחלקו המערבי התחתון של הכבש - הצד הפונה למקדש, ובשבת הניחו את איברי התמיד בחציו המזרחי של הכבש, מפני שבחצי הכבש המערבי הונחו איברי קרבן המוסף.

=== הפייס על תרומת הדשן ===
הכבש שימש גם לצורך תחרות על הזכייה לתרום את הדשן מעל המזבח מדי בוקר. לאחר פתיחת שערי המקדש היו הכהנים רצים על הכבש, ומי שהגיע ראשון לקו הארבע אמות מהמזבח זכה לתרום את הדשן באותו יום. כאשר התחרות הפכה למסוכנת וגרם לרצח, הופסקה התחרות והונהג לבחור את התורם לפי פיס.

=== הרבובה ===
בצדו המערבי של הכבש היה חלון קטן, שנקרא "רבובה", שם הונחו חטאות העוף שנפסלו או שהובאו מספק, עד שהפכו לנותר והיו יכולים לשרפם.

==לקריאה נוספת==
* אלחנן אייבשיץ, הבית השני בתפארתו, ירושלים תשנ"ו, פרקים טו-טז, עמ' רסט-שיז.

== הערות שוליים ==
ניר שביט

ניר שביט (נולד ב-18 באוקטובר 1959) הוא מתמטיקאי ומדען מחשב ישראלי, פרופסור באוניברסיטת תל אביב, זוכה פרס גדל לשנת 2004.

== אודות ==

ניר שביט קיבל תואר ראשון (1984) ושני (1986) במדעי המחשב מהטכניון ותואר דוקטור מהאוניברסיטה העברית בירושלים בשנת 1990 בהנחיית דני דולב. שימש מרצה במכון הטכנולוגי של מסצ'וסטס וחוקר במעבדות סאן.

בשנת 1992 החל ללמד בחוג למדעי המחשב באוניברסיטת תל אביב. בשנת 2004 זכה בפרס גדל על עבודתו בנושא אפליקציות בטופולוגיה של חישוב מבוזר. בשנת 2012 זכה בפרס דייקסטרה. בשנת 2013 נבחר לעמית ACM.

שביט נשוי לשפי גולדווסר, פרופסור להנדסת חשמל במכון הטכנולוגי של מסצ'וסטס ופרופסור למתמטיקה במכון ויצמן למדע. לזוג שני ילדים.

== מספריו ==
<div style="direction: ltr;">
* Art of Multiprocessor Programming, Morgan Kaufmann, 2008 with Maurice Herlihy
</div>

== קישורים חיצוניים ==

* [http://www.cs.tau.ac.il/~shanir/ ניר שביט] באתר של אוניברסיטת תל אביב

קטגוריה:מתמטיקאים ישראלים
קטגוריה:מדעני מחשב ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: מתמטיקה ומדעי המחשב

קטגוריה:עמיתי ACM
קטגוריה:ישראלים זוכי פרס גדל
קטגוריה:ישראלים זוכי פרסים בין-לאומיים
קטגוריה:זוכי פרס דייקסטרה
קטגוריה:ישראלים שנולדו ב-1959
עומר ריינגולד

עומר ריינגולד (נולד ב-20 באפריל 1969) הוא פרופסור במחלקה למדעי המחשב באוניברסיטת סטנפורד. זוכה פרס גדל לשנת 2009.

== אודות ==
ריינגולד נולד בתל אביב וגדל בגבעתיים. הוא למד במגמת התיאטרון בתיכון תלמה ילין. שירת במסגרת גרעין נח"ל אמנויות במצפה רמון. 

הוא למד לתואר ראשון מתמטיקה באוניברסיטת תל אביב, ואחרי שנה עבר ללימודי מדעי המחשב. הוא סיים את התואר בשנת 1994 וסיים דוקטורט במכון ויצמן בהנחיית פרופסור מוני נאור. הוא עשה לימודי פוסט דוקטורט במכון ויצמן, במעבדות שנון של חברת AT&T ובמכון ללימודים מתקדמים שבפרינסטון.

בשנת 2004 הצטרף למחלקה למדעי המחשב ולמתמטיקה שימושית במכון ויצמן למדע. מאוחר יותר עבר לאוניברסיטת סטנפורד.

באוקטובר 2004 הוכיח, במאמר פורץ דרך, את שקילות מחלקות הסיבוכיות L ו-SL.

בשנת 2009 זכה יחד עם סליל ודהן ואבי ויגדרזון בפרס גדל על עבודתו בנושא "מכפלות 'זיג-זג' של גרפים".

== קישורים חיצוניים ==
* 

* [http://research.microsoft.com/en-us/people/omreing דף אישי] באתר מיקרוסופט מחקר
* [https://web.archive.org/web/20100705075210/http://www.wisdom.weizmann.ac.il/~reingold/cv.pdf קורות חיים]

==הערות שוליים==

קטגוריה:בוגרי תלמה ילין
קטגוריה:חברי גרעיני נח"ל
קטגוריה:בוגרי אוניברסיטת תל אביב
קטגוריה:בעלי תואר דוקטור ממכון ויצמן למדע
קטגוריה:מתמטיקאים ישראלים
קטגוריה:מתמטיקאים יהודים אמריקאים
קטגוריה:סגל מכון ויצמן למדע: מתמטיקה ומדעי המחשב
קטגוריה:סגל אוניברסיטת סטנפורד
קטגוריה:ישראלים זוכי פרס גדל
קטגוריה:מדעני מחשב יהודים אמריקאים
קטגוריה:ישראלים שנולדו ב-1973
ליונל לוג

ליונל ג'ורג' לוג (באנגלית: Lionel George Logue; 26 בפברואר 1880 - 12 באפריל 1953) היה קלינאי תקשורת אוסטרלי שטיפל בהצלחה בג'ורג' השישי, מלך הממלכה המאוחדת, אשר סבל מגמגום.

==ביוגרפיה==
לוג נולד ב-26 בפברואר 1880 באדלייד שבאוסטרליה הדרומית והיה הבכור מבין ארבעה אחים. אביו, ג'ורג' אדוארד לוג, היה פקיד, ושם אמו לביניה רנקין. את השכלתו רכש במכללת הנסיך אלפרד, שם למד בשנים 1889 - 1896, ובין היתר למד בה את תורת הנאום אצל אדוארד ריבס. בשנת 1902 החל לוג לעבוד אצל ריבס כמזכיר וכעוזר מורה, בזמן שהוא לומד מוזיקה בקונסרבטוריון של אוניברסיטת אדלייד. לאחר מכן בילה זמן ככורה זהב בקלגורלי שבאוסטרליה המערבית.

את הקריירה שלו בנאום החל בעיר פרת', שם בנוסף להוראת אמנות הנאום והמשחק, הוא השתתף בארגון אירועים ציבוריים של הרצאות ומופעים ואף הקים מועדון נאומים.

ב-1911 יצא לסיור בעולם במטרה ללמוד טכניקות נוספות בתחום תורת הנאום. בהמשך חזר לפרת', ולאחר מלחמת העולם הראשונה פיתח שיטות לטיפול וריפוי הלומי קרב שדיבורם נפגע בעקבות טראומות שחוו בעת המלחמה. בנוסף לתרגילי נשימה ותרגילים פיזיים אחרים, כלל הטיפול גם היבטים של הומור והיבטים אחרים שנועדו לרכוש סימפתיה בעיני המטופל.

ב-1924 היגר לוג עם אשתו מירטל ושלושת ילדיהם ללונדון. תחילה שימש מורה בבתי ספר שונים לנאום, וב-1926 פתח קליניקה לטיפול בבעלי לקויות דיבור. הוא נהג לגבות עמלות גבוהות מאנשים אמידים, שסייעו לו במתן טיפולים בחינם לאלו שלא יכלו לשלם.

לוג היה ממייסדי האגודה הבריטית של קלינאי התקשורת ב-1935 וממקימי המכללה לקלינאי תקשורת ב-1944. הוא מת בלונדון ב-12 באפריל 1953.

==הטיפול בג'ורג' השישי==
לפני הכתרתו למלך, אלברט דוכס יורק, חשש מנאומים ציבוריים בגלל בעיית גמגום ממנה סבל. נאום הסיכום שלו בתערוכת האימפריה הבריטית בוומבלי ב-31 באוקטובר 1925 היה חוויה קשה עבורו ועבור קהל המאזינים. כדי לטפל בבעיית הגמגום שלו שכר הדוכס את ליונל לוג. לוג נתן לו תרגילים יומיים מגוונים שעזרו לו להירגע ולדבר בביטחון כמעט ללא הפסקות. ב-1927 הוא נשא נאום בפתיחת הפרלמנט האוסטרלי מבלי לגמגם. על כך מבוסס הסרט "נאום המלך".

עבודתו של לוג עם הדוכס נמשכה לאורך שנות ה-30 ושנות ה-40. לוג עזר למלך להתכונן לטקס ההכתרה ולשאת את נאומיו הפומביים, שכללו בין היתר שידורי רדיו בתקופת מלחמת העולם השנייה שנסכו ביטחון בקרב אזרחי הממלכה. שני האישים נשארו חברים עד למותו של המלך ב-1952. כאות הוקרה על שירותיו מינה ג'ורג' את ליונל לוג לחבר במסדר הוויקטוריאני המלכותי.

==אזכורים בתרבות==
נכדו של לוג, מרק, כתב ספר יחד עם פטר קונרדי, בשם "The King's Speech: How One Man Saved the British Monarchy", המתאר את מערכת היחסים בין סבו והדוכס מיורק שהפך מאוחר יותר למלך ג'ורג' השישי. כותרת הספר שימשה כשם לסרט הבריטי משנת 2010 "נאום המלך", דרמה היסטורית בה מגלם השחקן ג'פרי ראש את דמותו של לוג. מחזה נוסף העוסק בנאומו של המלך ג'ורג' ב-1937 ובהכנות אליו, נכתב על ידי מארק בורגס בשנת 2009, גם הוא בשם "נאום המלך".

==קישורים חיצוניים==

* 
<div style="direction: ltr;">
* [http://adbonline.anu.edu.au/biogs/A150145b.htm Logue, Lionel George (1880 - 1953)], Australian Dictionary of Biography Online 
</div>

==הערות שוליים==

קטגוריה:מדענים אוסטרלים
קטגוריה:המסדר הוויקטוריאני המלכותי: מפקדים
קטגוריה:קלינאי תקשורת
קטגוריה:אוסטרלים ממוצא אירי
קטגוריה:אוסטרלים חברי הבונים החופשיים
קטגוריה:אוסטרלים שנולדו ב-1880
קטגוריה:אוסטרלים שנפטרו ב-1953
אוריאל פייגה

אוריאל פייגה (נולד בשנת 1959) הוא מדען מחשב ישראלי ופרופסור במחלקה למתמטיקה שימושית ומדעי המחשב במכון ויצמן. זוכה פרס גדל לשנת 2001.

== אודות ==

פייגה נולד בירושלים וגדל ברחובות. הוא בוגר תואר ראשון במדעי המחשב מהטכניון (1980). הוא למד לתואר שני (1987) ודוקטורט (1990), שניהם ממכון ויצמן ובהנחיית עדי שמיר. אחר כך המשיך ללימודי פוסט דוקטורט באוניברסיטת פרינסטון (1991-1990) ובמרכז המחקר של IBM בארצות הברית (1992-1991). בשנת 1992 הצטרף לסגל המחלקה למתמטיקה שימושית ומדעי המחשב במכון ויצמן.

היה שותף בפיתוח פרוטוקול פייגה-פיאט-שמיר. בשנת 2001 זכה בפרס גדל על עבודתו בנושא משפט ה-PCP והשלכותיו באלגוריתמי קירוב.

אחיו, מיכאל פייגה, היה סוציולוג ישראלי שנרצח בפיגוע הירי במתחם שרונה.

== קישורים חיצוניים ==

* [http://www.wisdom.weizmann.ac.il/~feige/ דף אישי] באתר מכון ויצמן
* [https://web.archive.org/web/20150708140923/http://stwww.weizmann.ac.il/G-JUNIOR/weizmann-paper/30/9.html אמנות הפשרה]

קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור ממכון ויצמן למדע
קטגוריה:מדעני מחשב ישראלים
קטגוריה:קריפטוגרפים ישראלים
קטגוריה:סגל מכון ויצמן למדע: מתמטיקה ומדעי המחשב
קטגוריה:ישראלים זוכי פרס גדל
קטגוריה:ישראלים שנולדו ב-1959
צביעת המטוקסילין-אאוזין

צביעה של רקמת [[עור בהמטוקסילין-אאוזין. הגדלה X10.]] 
צביעת המטוקסילין-אאוזין (באנגלית: hematoxylin and eosin stain, או בקיצור H&E) היא שיטת צביעה בהיסטולוגיה שנועדה להבחין בין תאים בעת מבט במיקרוסקופ, על פי השוני בין החלקים החומציים לבסיסיים ברקמה. השיטה מבוססת על שני הצבעים המטוקסילין, אשר צובע את גרעיני התאים ברקמה בצבע סגול, ואאוזין Y, אשר צובע את הציטופלזמה והמיטוכונדריה של התאים בצבע ורוד. זוהי שיטת הצביעה הנפוצה לצורכי אבחון רפואי.

בצביעה זו ההמטוקסילין נקשר לחומצות הגרעין ולהיסטונים, המורכבים מחומצות האמינו ליזין וארגינין, שלהן שייר חומצי. כמו כן, הוא צובע רשתית תוך-פלזמית מחוספסת. מכיוון שחלקים אלה נקשרים להמטוקסילין הם נקראים בזופיליים (אוהבי בסיס). האאוזין, לעומת זאת, נקשר לחומרי הציטופלזמה, למיטוכונדריה, לסיבי קולגן ולסיבי שריר. חלקים אלה נקראים אאוזינופיליים (אוהבי אאוזין) או אצידופיליים (אוהבי חומצה).

==קישורים חיצוניים==

קטגוריה:היסטולוגיה
משה הכהן אבן ג'יקטילה

משה בר שמואל הכהן אבן ג'יקָטילה (או או משה הנקדן) (1020 לערך, קורדובה, ח'ליפות קורדובה – 1080, סרגוסה, טאיפת סרגוסה של שושלת בָּנוּ הוּד), זרע למשפחת כוהנים מיוחסת, היה פרשן המקרא, פייטן, ומדקדק.

== חיבוריו ==
מרבית ממה שכתב אבד, ועצם קיומם של חלק מהספרים, או הכתוב בהם, ידוע לנו מתוך ספריהם של פרשנים אחרים כגון רבי אברהם אבן עזרא (ראב"ע), רבי דוד קמחי (רד"ק) והמלבי"ם שמציינים לפירושיו בשם רבי משה הכהן או הרמ"ך. ראב"ע גילה כלפיו כבוד והערכה גם כאשר חלק על פירושיו, ואף כינה אותו "הגדול שבמדקדקים". בעוד רבי משה אבן עזרא אמר עליו כי "הוא נמנה בין המעולים של המליצים הנשגבים". ג'יקטילה היה אחד מהמשוררים הצעירים אשר נתמכו על ידי רבי שמואל הנגיד, ולאות תודה חיבר שירי תהילה לכבוד רבי שמואל ולכבוד בנו אִל-יוסףִ. 

הרמב"ם, אשר כידוע ממעט מאוד בהזכרת פרשנים יהודים ספרדים מתקופות סמוכות לו, באגרת תחיית המתים המפורסמת מסתייע בדבריו וכותב: "וזה לא אנחנו לבד אמרנוהו, אבל כבר קדמונו להבנת זה העניין אנשי התבונה מן המפרשים כמו רבי משה ג'יקטילא ואבן בלעם וזולתם מן המפרשים"<ref></ref>. 

במאה האחרונה זוהו ופורסמו בבמות שונות קטעים מחיבוריו של רבי משה ג'יקטלה (ועדיין קיימים קטעים נוספים בגניזה): 
* כתאב אלתדכיר ואלתאנית (על זכרים ונקבות) - חיבור דקדוקי, אשר שרידיו פורסמו ב-1949. 

* תרגום ערבי על ספר איוב עם ביאור ערבי - פורסם על ידי בנימין זאב באכער (מבודפשט) - בתוך זיכרון לאליהו אברהם - חלק א עמ' 221 ואילך. הקטע נשאר בערבית ולא תורגם. 
* ליקוטים מפירוש אבן גיקטיליה על התורה - פורסמו על ידי פוזננסקי בספרו Ibn Chuqutilla, לייפציג 1895. 
* קטעים מפירושי ר' משה הכהן גקטילה (לתהלים ולישעיה) - פורסמו בכתב העת סיני כד, עמ' קלח- קמז. 
* תרגום קטע על איוב - מכת"י אוקספורד 511 פורסם באתר "על התורה". 
* ספר פועלי הכפל ליהודה חיוג' בתרגום משה בן גקטילה.

== דרכו בפרשנות ==
אבן ג'יקטילה חיבר פירושים בערבית על רוב ספרי המקרא, ואף הבהיר בהקדמתו לתרגום שחיבר לספריו של רבי יהודה חיוג' כי הצורך לכתוב חיבורים בתחומי הלשון והפרשנות בשפה הערבית דווקא, נובע מדלותה של השפה העברית לעומת הערבית.

ר' משה אבן ג'יקטילה, נחשב לבר הפלוגתא של בן דורו ר' יהודה אבן בלעם. ר' משה אבן ג'יקטילה, היה "נציג מובהק של השכבה החברתית האמידה ושל התרבות המדעית-רצונליסטית באותם ימים"<ref></ref> וזה השתקף בפירושיו. פרופ' מערבי פרץ פרסם מאמר על הביקורת של אבן בלעם על אבן ג'יקטיליה לפי קטעים חדשים מפירושיהם לתהילים<ref></ref>. 

ג'יקטילה פירש שנבואות הנחמה בספר ישעיהו מ ואילך עוסקות בתקופת בית שני והתקיימו בימיו. דבריו אלו הובאו בפירושו של האבן עזרא לישעיהו פרק מ' פסוק א': , שחלק עליו וטען שהנבואות נאמרו על הגלות האחרונה, ולא נתקיימו עדיין.

פירושיו של אבן ג'יקטילה קובצו על ידי שמואל אברהם פוזננסקי. שיריו, שמהם שרדו רק עשרה, כתובים במשקל ובהם, שירי קודש, שירי ידידות, שירי חשק ושירי יין.

שיר היין של משה אבן ג'יקטילה נקרא "מי זה בא בגיל ושמחה", והוא מתחיל בחרוז:

== קישורים חיצוניים ==
* 
* פירוש [https://library.alhatorah.org/?r1=R._Moshe_ibn_Chiquitilla_Bereshit_1 ר' משה אבן ג'יקטילה] בספריית על התורה
* 

== הערות שוליים ==

קטגוריה:פרשני המקרא
קטגוריה:מדקדקי העברית בימי הביניים
קטגוריה:משוררים יהודים בימי הביניים
קטגוריה:משוררים כותבי עברית
קטגוריה:נפטרים ב-1080